Í framhaldi af breyttum reglum Starfsmenntunarsjóðs hefur stjórn sjóðsins ákveðið að gefa þeim sjóðsfélögum sem eiga kvittanir fyrir styrkhæfum verkefnum frá árinu 2019 , og náðu ekki að sækja um styrk úr sjóðnum fyrir 1. desember 2019 , að senda inn umsókn sem munu teljast til ársins 2019 . Umsóknin þarf að berast sjóðnum fyrir 31. janúar 2020 . Sótt er um á mínum síðum . Umsóknir sem bárust sjóðnum í desember 2019 verða afgreiddar sem umsóknir á árinu 2019 og verða afgreiddar í janúar 2020 . Eftirfarandi eru helstu breytingar sem samþykktar voru á fundi stjórnar Starfsmenntunarsjóðs Fíh þann 7. janúar sl. : Árlegur styrkur hækkar úr 50 þúsund krónum í 55 þúsund krónur . Núverandi dagsetningar varðandi umsóknafrest falla niður og eru umsóknir afgreiddar sex sinnum á ári þ.e. í febrúar , apríl , júní , ágúst , október og desember . Umsóknir sem berast í desember tilheyra því ári en ekki næsta ári eins og fyrri reglur sögðu til um . Hægt er að sækja tvisvar um styrk fyrir meistaranámi , þ.e. einu sinni á fyrra ári og einu sinni á seinna ári , ef annargjaldið er a.m.k. tvöfalt hærri en árlegur styrkur úr sjóðnum . Kvittanir mega nú vera allt að 12 mánaða gamlar í stað 9 mánaða .